stanford-oval/wikipedia huggingface dataset:
สมาคมฟุตบอลเวลส์

| ยูฟ่า |
| --- | --- |

ก่อตั้ง: ค.ศ. 1876
สมาชิกฟีฟ่า: ค.ศ. 1910
สมาชิกยูฟ่า: ค.ศ. 1954
สมาชิกไอเอฟเอบี: ค.ศ. 1886
ประธาน: คีแรน โอคอนเนอร์
เว็บไซต์: http://www.faw.org.uk
สมาคมฟุตบอลเวลส์ (เวลส์: Cymdeithas Bêl-droed Cymru, อังกฤษ: Football Association of Wales, อักษรย่อ: FAW) เป็นสมาคมฟุตบอลของประเทศเวลส์ มีหน้าที่ในการบริหารและดูแลฟุตบอลทีมชาติเวลส์ เข้าร่วมเป็นสมาชิกของฟีฟ่าเมื่อปี ค.ศ. 1910 และเข้าร่วมเป็นสมาชิกของยูฟ่าเมื่อปี ค.ศ. 1954 โดยเป็นหนึ่งในสี่สมาคมฟุตบอลที่ร่วมก่อตั้งคณะกรรมการสมาคมฟุตบอลระหว่างประเทศและสร้างกติกาฟุตบอลขึ้น
สมาคมฟุตบอลเวลส์ก่อตั้งเมื่อปี ค.ศ. 1876  และจัดเป็นสมาคมฟุตบอลที่เก่าแก่ที่สุดในโลกเป็นอันดับ 3 รองจากสมาคมฟุตบอลอังกฤษและสมาคมฟุตบอลสกอตแลนด์
สมาคมลูกบาศก์โลก

สมาคมลูกบาศก์โลก (อังกฤษ: World Cube Association, WCA) เป็นองค์กรที่ตั้งขึ้นเพื่อดูแลการแข่งขันลูกบาศก์ของรูบิก ก่อตั้งขึ้นโดยโรน ฟัน บรือเคม ชาวดัตช์ และไทสัน เหมา ชาวอเมริกัน เป้าหมายของสมาคมลูกบาศก์โลกคือ "มีการแข่งขันมากขึ้นในประเทศที่มากขึ้น ด้วยผู้คนและความสนุกที่มากขึ้น ภายใต้เงื่อนไขที่เป็นธรรม"
สมัยแตร์นูเวียน

สมัยแรกของยุคแคมเบรียน
สมัยแตร์นูเวียน (อังกฤษ: Terreneuvian) เป็นสมัยแรกและเก่าแก่ที่สุดของหินยุค/ยุคแคมเบรียน ฐานของสมัยนี้ถูกกำหนดโดยการปรากฏขึ้นครั้งแรกของซากดึกดำบรรพ์ร่องรอยเทรปติคนุส เปดุม (Treptichnus pedum) เมื่อประมาณ 541 ล้านปีก่อน ขอบบนของยุคนี้ถูกกำหนดโดยการปรากฏขึ้นครั้งแรกของไทรโลไบต์ในบันทึกชั้นหินประมาณ 521 ล้านปีก่อน ชื่อของหินสมัยนี้ได้รับการยอมรับอย่างเป็นทางการโดยคณะกรรมการการลำดับชั้นหินสากลในปี พ.ศ. 2550
หินช่วงอายุฟอร์ทูเนียนและหินช่วงอายุแคมเบรียน 2 ของยุคแคมเบรียนที่ยังไม่มีชื่อ เป็นหินช่วงอายุที่อยู่ในหินสมัยนี้ สมัยแตร์นูเวียนตรงกับช่วงก่อนการปรากฏขึ้นของไทรโลไบต์ในยุคแคมเบรียน
ชื่อแตร์นูเวียนมาจาก Terre Neuve (แตร์ เนิฟว์) ซึ่งเป็นชื่อภาษาฝรั่งเศสของเกาะนิวฟันด์แลนด์ในประเทศแคนาดา ซึ่งเป็นที่พบหินที่อยู่ในช่วงอายุนี้หลายแห่ง รวมถึงชั้นหินแบบฉบับด้วย
จุดและส่วนชั้นหินแบบฉบับขอบเขตทั่วโลก

ท้องที่ซึ่งหินแบบฉบับ (GSSP) ของสมัยแตร์นูเวียนตั้งอยู่ที่ฟอร์จูนเฮดบริเวณขอบทางเหนือของคาบสมุทรเบอร์ริน รัฐนิวฟันด์แลนด์ ประเทศแคนาดา (47°04′34″N 55°49′52″W﻿ / ﻿47.0762°N 55.8310°W﻿ / 47.0762; -55.8310) เนินหินโผล่ที่นี่แสดงให้เห็นลำดับการสะสมตัวของคาร์บอเนต-ซิลิซีคลาสติก (carbonate-siliciclastic) ซึ่งถูกระบุว่าเป็นหมวดหินเกาะชาเปล หมวดหินนี้ถูกแบ่งออกเป็นชั้นย่อยที่ประกอบด้วยหินทรายปริทิดัลและหินดินดาน (ชั้นที่ 1) หินทรายและหินโคลนแบบเดลต้าระดับตื้นและหินโคลน (ชั้นที่ 2A) หินทรายแป้งแบบลามิเนต (ชั้นที่ 2B และ 3) และหินโคลนและหินปูนของชั้นวางตะกอนภายใน (ชั้นที่ 4) ขอบเขตระหว่างอภิมหาบรมยุคยุคพรีแคมเบรียนและยุคแคมเบรียนอยู่ที่ 2.4 เมตรเหนือฐานของชั้นที่ 2 ซึ่งเป็นการพบ เทรปติคนุส เปดุม (Treptichnus pedum) เป็นครั้งแรก ร่องรอยเหล่านี้สามารถเห็นได้บนพื้นผิวล่างของชั้นหินทราย ซากดึกดำบรรพ์ของเปลือกซึ่งเป็นเหมือนโครงกระดูกแคลเซียมชนิดแรก (ลาดาเทกา ไชลินดริกา, Ladatheca cylindrica) พบอยู่ 400 เมตรเหนือขอบเขตดังกล่าว ซากดึกดำบรรพ์ไทรโลไบต์แรกพบอยู่ที่ 1,400 เมตรเหนือขอบเขต ซึ่งสอดคล้องกับการเริ่มต้นของหินสมัยแบรนเคียน (หินสมัย 2)
เหตุการณ์สำคัญ

การระเบิดยุคแคมเบรียนระยะที่สองเกิดขึ้นในสมัยแตร์นูเวียน โดยมีการปรากฏขึ้นของสายวิวัฒนาการโลโฟโทรโคซัวและเมตาซัวพื้นฐานที่มีแคลเซียมจำนวนมากในยุคนี้ อย่างไรก็ตาม  ดิวเทอโรสโตมไม่ปรากฏในช่วงเวลานี้
ดูเพิ่ม

การลำดับชั้นหินของยุคแคมเบรียน
แหล่งข้อมูลอื่น

"GSSP at the base of the Phanerozoic Eonothem, Paleozoic Erathem, Cambrian System, Terreneuvian Series, and Fortunian Stage". timescalefoundation.org. เก็บจากแหล่งเดิมเมื่อ 2022-05-26.
"GSSP Table - Paleozoic Era". เก็บจากแหล่งเดิมเมื่อ 2023-10-08.
"GSSPs - The Cambrian System 2019" (ภาษาอังกฤษ). International Commission on Stratigraphy. เก็บจากแหล่งเดิมเมื่อ 2023-07-21.
"ChronostratChart2018-08" (PDF). International Commission on Stratigraphy. คลังข้อมูลเก่าเก็บจากแหล่งเดิม (PDF)เมื่อ 31 July 2018.
สมาคมฟุตบอลแอฟริกาใต้

| ซีเอเอฟ |
| --- | --- |

ก่อตั้ง:   1892 (original)  1991 
สำนักงานใหญ่: โจฮันเนสเบิร์ก
สมาชิกฟีฟ่า: ค.ศ. 1992
สมาชิกซีเอเอฟ: ค.ศ. 1992
สมาชิกCOSAFA: ค.ศ. 1997
ประธาน: Danny Jordaan
เว็บไซต์: safa.net
สมาคมฟุตบอลแอฟริกาใต้ (อังกฤษ: South African Football Association, SAFA) เป็นสมาคมฟุตบอลในประเทศแอฟริกาใต้ มีสำนักงานตั้งอยู่ที่เมืองโจฮันเนสเบิร์ก ก่อตั้งเมื่อปี ค.ศ. 1991 โดยเข้าร่วมกับสหพันธ์ฟุตบอลนานาชาติเมื่อปี ค.ศ. 1992 และเข้าร่วมกับสมาพันธ์ฟุตบอลแอฟริกาเมื่อปี ค.ศ. 1992
| ด ค กสมาคมฟุตบอลแห่งชาติของแอฟริกา (CAF) |
| --- | --- |
แอฟริกาเหนือ (UNAF):  แอลจีเรีย  อียิปต์  ลิเบีย  โมร็อกโก  ตูนิเซีย 
แอฟริกาตะวันตก (WAFU-UFOA):  เบนิน  บูร์กินาฟาโซ  กาบูเวร์ดี  แกมเบีย  กานา  กินี  กินี-บิสเซา  โกตดิวัวร์  ไลบีเรีย  มาลี  มอริเตเนีย  ไนเจอร์  ไนจีเรีย  เซเนกัล  เซียร์ราลีโอน  โตโก 
แอฟริกากลาง (UNIFFAC):  แคเมอรูน  แอฟริกากลาง  ชาด  สาธารณรัฐคองโก  สาธารณรัฐประชาธิปไตยคองโก  อิเควทอเรียลกินี  กาบอง  เซาตูเมและปรินซีปี 
แอฟริกากลาง-ตะวันออก (CECAFA):  บุรุนดี  จิบูตี  เอริเทรีย  เอธิโอเปีย  เคนยา  รวันดา  โซมาเลีย  เซาท์ซูดาน  ซูดาน  แทนซาเนีย  ยูกันดา  แซนซิบาร์† 
แอฟริกาใต้ (COSAFA):  แองโกลา  บอตสวานา  คอโมโรส  เอสวาตินี  เลโซโท  มาดากัสการ์  มาลาวี  มอริเชียส  โมซัมบิก  นามิเบีย  เซเชลส์  แอฟริกาใต้  แซมเบีย  ซิมบับเว 
สมาชิกนอกภูมิภาค:  เรอูว์นียง† 
†สมาชิกสมทบของซีเอเอฟ
| ด ค กสมาคมกีฬาฟุตบอลแห่งชาติของแต่ละประเทศ |
| --- | --- |
คอนคาแคฟ: คอสตาริกา · คิวบา · แคนาดา · จาเมกา · ปานามา · เม็กซิโก · สหรัฐ · เอลซัลวาดอร์ · ฮอนดูรัส
คอนเมบอล: โคลอมเบีย · ชิลี · บราซิล · โบลิเวีย · ปารากวัย · เปรู · อาร์เจนตินา · อุรุกวัย · เอกวาดอร์
ซีเอเอฟ: กานา · โกตดิวัวร์ · แคเมอรูน · เซเนกัล · แซนซิบาร์ · ตูนิเซีย · ไนจีเรีย · โมร็อกโก · อียิปต์ · แอฟริกาใต้ · แอลจีเรีย
ยูฟ่า:  ฝรั่งเศส  เยอรมนี  สเปน  อังกฤษ  อิตาลี  รายชื่อ 
เอเอฟซี: กาตาร์ · เกาหลีใต้ · เกาหลีเหนือ · คูเวต · จีน · ซาอุดีอาระเบีย · ญี่ปุ่น · ไต้หวัน · ไทย · มาเก๊า · มาเลเซีย · ลาว · เวียดนาม · สหรัฐอาหรับเอมิเรตส์ · ออสเตรเลีย · อินเดีย · อินโดนีเซีย · อิรัก · อิหร่าน · อุซเบกิสถาน · ฮ่องกง
โอเอฟซี: ตองงา · นิวซีแลนด์ · ปาปัวนิวกินี · ฟีจี · วานูอาตู · หมู่เกาะคุก · หมู่เกาะโซโลมอน
อดีต: เซอร์เบียและมอนเตเนโกร · ยูโกสลาเวีย · เยอรมนีตะวันออก · สหภาพโซเวียต
ไม่ยอมรับ: กรีนแลนด์ · กาตาลุญญา · นอร์เทิร์นไซปรัส · นครรัฐวาติกัน · โมนาโก
สมาคมฟุตบอลไอริช

ระวังสับสนกับ สมาคมฟุตบอลไอร์แลนด์
| ยูฟ่า |
| --- | --- |

ก่อตั้ง: 18 พฤศจิกายน 1880
สมาชิกฟีฟ่า: ค.ศ. 1911
สมาชิกยูฟ่า: ค.ศ. 1954
สมาชิกไอเอฟเอบี: ค.ศ. 1886
ประธาน: เดวิด มาร์ติน
เว็บไซต์: www.irishfa.com
สมาคมฟุตบอลไอริช (อังกฤษ: Irish Football Association) หรือ ไอเอฟเอ (IFA) เป็นสมาคมฟุตบอลในไอร์แลนด์เหนือ เป็นสมาคมฟุตบอลที่เก่าแก่ที่สุดเป็นอันดับ 4 ของโลก ก่อตั้งเมื่อวันที่ 18 พฤศจิกายน ค.ศ. 1880 โดยดูแลทีมชาติไอร์แลนด์ และต่อมาตั้งแต่ปี ค.ศ. 1921 ได้เปลี่ยนมาดูแลทีมชาติไอร์แลนด์เหนือ ทั้งนี้ สมาคมฟุตบอลไอริชเป็นคนละหน่วยงานกับสมาคมฟุตบอลไอร์แลนด์ของประเทศไอร์แลนด์
| ด ค กสมาคมกีฬาฟุตบอลแห่งชาติของทวีปยุโรป (ยูฟ่า) |
| --- | --- |
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  กรีซ  ฮังการี  ไอซ์แลนด์  อิสราเอล  อิตาลี  คาซัคสถาน  คอซอวอ  ลัตเวีย  ลีชเทินชไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  มาซิโดเนียเหนือ  นอร์เทิร์นไอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน  เวลส์ 
อดีต:  เยอรมนีตะวันออก  ซาร์แลนด์  เซอร์เบียและมอนเตเนโกร  สหภาพโซเวียต  ยูโกสลาเวีย 
| ด ค กฟุตบอลในสหราชอาณาจักร |
| --- | --- |
สหราชอาณาจักร:  ทีมชาติ  ทีมโอลิมปิก ชาย  ทีมโอลิมปิก หญิง  Nations Cup  บริติชโฮมแชมเปียนชิป  Rous Cup  British League Cup  Empire Exhibition Trophy  Football World Championship  Coronation Cup  Texaco Cup  Anglo-Scottish Cup  List of football matches between British national teams  List of football matches between British clubs in UEFA competitions  International Football Association Board  England–Scotland football rivalry  British clubs tours to South America 
อังกฤษ:  ทีมชาติ  สมาคมฟุตบอล  ประวัติฟุตบอล  ประวัติทีมชาติ  พรีเมียร์ลีก  อิงกลิชฟุตบอลลีก  เอฟเอคัพ  อีเอฟแอลคัพ  FA People's Cup 
สกอตแลนด์:  ทีมชาติ  สมาคมฟุตบอล  ประวัติฟุตบอล  ประวัติทีมชาติ  สกอตติชโปรเฟสชันนัลฟุตบอลลีก  สกอตติชคัพ  สกอตติชลีกคัพ 
เวลส์:  ทีมชาติ  สมาคมฟุตบอล  ประวัติทีมชาติ  คัมรีพรีเมียร์  เวลช์คัพ  เวลช์ลีกคัพ 
ไอร์แลนด์เหนือ:  ทีมชาติ  สมาคมฟุตบอล  ประวัติทีมชาติ  นอร์เทิร์นไอร์แลนด์ฟุตบอลลีก  ไอริชคัพ  นอร์เทิร์นไอร์แลนด์ฟุตบอลลีกคัพ 
สถิติ:  อังกฤษ  ไอร์แลนด์เหนือ  สกอตแลนด์ 
  หมวดหมู่
สมาคมผู้วิจัยและผลิตเภสัชภัณฑ์

| --- | --- |
ประเภท: องค์การไม่แสวงหาผลกำไร
อุตสาหกรรม: เภสัชกรรม
รูปแบบ: สมาคม
ก่อตั้ง: 9 กรกฎาคม พ.ศ. 2513
สำนักงานใหญ่: 408/85 ชั้น 19 อาคารพหลโยธินเพลส ถนนพหลโยธิน กรุงเทพมหานคร
พื้นที่ให้บริการ: ประเทศไทย
บริการ: การให้ความรู้และนำนวัตกรรมทางเภสัชสู่ประชาชน
คติพจน์            นวัตกรรมยาเพื่อสุขภาพที่ดีกว่า
เว็บไซต์: prema.or.th
สมาคมผู้วิจัยและผลิตเภสัชภัณฑ์ หรือ พรีม่า (อังกฤษ: Pharmaceutical Research and Manufacturers Association, PReMA) เป็นองค์กรเอกชนที่ไม่แสวงหาผลกำไร มีสมาชิกสมาคมเป็นบริษัทที่มีหรือเกี่ยวข้องกับการวิจัยและพัฒนายาใหม่หรือยานวัตกรรม และเป็นหนึ่งในสมาชิกของสมาพันธ์ผู้ผลิตเภสัชภัณฑ์นานาชาติ (IFPMA) ซึ่งมีสมาคมด้านเภสัชภัณฑ์ต่าง ๆ ทั่วโลกร่วมเป็นสมาชิก
ประวัติความเป็นมาของสมาคมผู้วิจัยและผลิตเภสัชภัณฑ์

ในสมัยรัชกาลที่ 5 ในขณะนั้นโรงพยาบาลศิริราชได้ริเริ่มใช้ยาแผนปัจจุบันในประเทศไทยเป็นครั้งแรก บริษัทสมาชิกของ PReMA จึงได้เริ่มมีส่วนร่วมในงานด้านสาธารณสุขของประเทศนับแต่นั้น โดยการแพทย์สมัยใหม่ การใช้ยาสมัยใหม่ เครื่องมือทางการแพทย์และวิทยาการอันทันสมัยมีเพิ่มมากขึ้น บริษัทต่าง ๆ ในธุรกิจอุตสาหกรรมยาจึงได้ปรึกษากันถึงความเป็นไปได้ในการที่จะก่อตั้งสมาคมขึ้นเพื่อเป็นตัวกลางในการประสานงานกับภาครัฐในหลากหลายประเด็นที่เกิดขึ้นภายในวงการเภสัชอุตสาหกรรม
ในวันที่ 9 กรกฎาคม พ.ศ. 2513 เฮนรี่ อาร์ โคเซ็ค (Henry R.Koczyk) จากบริษัท อินเตอร์เนชั่นแนล ฟาร์มาซูติคอล และ เลียวนาร์ด ชาน (Leonard Chan) จากบริษัท ไฟเซอร์ อินเตอร์เนชั่นแนล จึงได้ขอยื่นก่อตั้ง สมาคมผลิตเภสัชภัณฑ์ หรือ Pharmaceutical Products Association, PPA ขึ้น  และก็ได้มีการเปลี่ยนชื่อจาก สมาคมผลิตเภสัชภัณฑ์ มาเป็น สมาคมผู้ผลิตเภสัชภัณฑ์ Pharmaceutical Producers Association, PPA ในอีก 15 ปีต่อมา
สมาคมผู้ผลิตเภสัชภัณฑ์ หรือ PPA ก็ได้เปลี่ยนชื่อและตราสัญลักษณ์ใหม่เป็น Pharmaceutical Research and Manufacturers Association, PReMA หรือ สมาคมผู้วิจัยและผลิตเภสัชภัณฑ์ เมื่อวันที่ 29 กันยายน พ.ศ. 2547 และใช้ชื่อนี้จนถึงปัจจุบัน
บริษัทสมาชิกของสมาคม

ปัจจุบันพรีม่ามีสมาชิกทั้งหมด 36 บริษัท แบ่งเป็นสมาชิกสามัญ 32 บริษัท และสมาชิกสมทบ 4 บริษัท ซึ่งบริษัทที่จะมาเป็นสมาชิกได้ต้องเป็นบริษัทที่มุ่งเน้นด้านการวิจัยและพัฒนายาเท่านั้น
บริษัทสมาชิกของสมาคม > สมาชิกสามัญ

A. Mernarini (Thailand) Limited
Abbott Laboratories Ltd.
Amgen (Thailand) Limited
Astellas Pharma (Thailand) Co.,Ltd.
AstraZeneca (Thailand) Ltd.
Baxter Healthcare (Thailand) Co.,Ltd.
Bayer Thai Co.,Ltd.
Berli Jucker Public Co.,Ltd.
Boehringer Ingelheim (Thai) Ltd.
Bristol-Myers Squibb Pharma (Thailand) Ltd.
Daiichi Sankyo (Thailand) Co.,Ltd.
DCH Auriga (Thailand) Limited
DKSH (Thailand) Ltd.
Eisai (Thailand) Marketing Co.,Ltd.
GlaxoSmithKline (Thailand) Ltd.
Janssen-Cilag Ltd.
Kyowa Kirin (Thailand) Co., Ltd.
Merck Ltd. Thailand
Mitsubishi Tanabe Pharma (Thailand) Co., Ltd.
MSD (Thailand) Ltd.
Novartis (Thailand) Ltd.
Novo Nordisk Pharma (Thailand)
OLIC (Thailand) Ltd.
Pfizer (Thailand) Ltd.
Pacific Healthcare (Thailand) Co.,Ltd.
Pfizer (Thailand) Ltd.
Roche Thailand Ltd.
Sanofi-aventis (Thailand) Ltd.
Servier (Thailand) Ltd.
Sumitomo Pharmaceuticals (Thailand) Co., Ltd.
Takeda (Thailand) Ltd.
Thai Otsuka Pharmaceutical Co., Ltd.
Zuellig Pharma Ltd.
บริษัทสมาชิกของสมาคม > สมาชิกสมทบ

Aclires Bangkok Ltd.
Axios International Consultants Limited
Baker & McKenzie Ltd.
IQVIA Thailand
แหล่งข้อมูลอื่น

เว็บไซต์อย่างเป็นทางการของสมาคมผู้วิจัยและผลิตเภสัชภัณฑ์
สมองอักเสบจากแอนติบอดีต่อตัวรับ NMDA

| สมองอักเสบจากแอนติบอดีต่อตัวรับ NMDA (Anti-NMDA receptor encephalitis) |
| --- | --- |
ชื่ออื่น: NMDA receptor antibody encephalitis, anti-N-methyl-D-aspartate receptor encephalitis, anti-NMDAR encephalitis

A schematic diagram of the NMDA receptor
สาขาวิชา: ประสาทวิทยา, จิตเวชศาสตร์
อาการ: ระยะแรก: มีไข้, ปวดศีรษะ, อ่อนเพลีย, โรคจิต, กระวนกระวาย ระยะหลัง: Seizures, หายใจช้า, ความดันเลือดและชีพจรผิดปกติ
ภาวะแทรกซ้อน: Long term mental or behavioral problems
การตั้งต้น: Over days to weeks
ปัจจัยเสี่ยง: Ovarian teratoma, unknown
วิธีวินิจฉัย: Specific antibodies in the cerebral spinal fluid
โรคอื่นที่คล้ายกัน: Viral encephalitis, acute psychosis, neuroleptic malignant syndrome
การรักษา: Immunosuppresive medication, surgery
ยา: Corticosteroids, intravenous immunoglobulin (IVIG), plasma exchange, azathioprine
พยากรณ์โรค: Typically good (with treatment)
ความชุก: Relatively common
การเสียชีวิต: ~4% risk of death
สมองอักเสบจากแอนติบอดีต่อตัวรับ NMDA (อังกฤษ: anti-NMDA receptor encephalitis, NMDA receptor antibody encephalitis) เป็นโรคสมองอักเสบชนิดหนึ่ง อาจมีอาการรุนแรงถึงขั้นเสียชีวิตหากไม่ได้รับการรักษาที่เหมาะสม เกิดจากภาวะภูมิต้านตนเองต่อหน่วยย่อย NR1 (NR1 subunit) ของตัวรับ NMDA (NMDA receptor)
ภาวะนี้บ่อยครั้งพบร่วมกับการมีเนื้องอกรังไข่ โดยเฉพาะเนื้องอกชนิด teratoma จึงอาจถือว่ากลุ่มอาการ paraneoplastic syndrome อย่างหนึ่ง อย่างไรก็ดีผู้ป่วยโรคนี้จำนวนมากไม่ได้มีเนื้องอกร่วมด้วยแต่อย่างใด
โรคนี้ถูกจำแนกอย่างเป็นทางการและตั้งชื่อโดย ฌูแซ็ป ดัลเมา (Josep Dalmau) และคณะ ในพ.ศ. 2540
อาการ

ก่อนการเกิดอาการที่เฉพาะต่อโรคสมองอักเสบจากแอนติบอดีต่อตัวรับ NMDA ผู้ป่วยอาจมีอาการนำ เช่น การปวดศีรษะ อาการคล้ายเป็นหวัด หรือ อาการอื่น ๆ คล้ายโรคติดเชื้อทางเดินหายใจส่วนบน โดยอาการเหล่านี้อาจเกิดขึ้นหลายอาทิตย์หรือเป็นเดือนก่อนการตั้งต้นของโรค นอกจากอาการนำ โรคนี้ยังลุกลามในอัตราที่ต่างกัน และผู้ป่วยอาจมีอาการทางประสาทแบบต่างกันไป ในระยะเริ่มของโรค อาการอาจต่างกันในเด็กและผู้ใหญ่ อย่างไรก็ตาม ทั้งสองกลุ่มมักมีการเปลี่ยนแปลงในพฤติกรรม เช่น หงุดหงิดง่าย หวาดระแวง วิกลจริต หรือ มีพฤติกรรมรุนแรง อาการเริ่มต้นอื่น ๆ ได้แก่ การชัก และ การขยับตัวอย่างแปลกประหลาด โดยส่วนใหญ่มักขยับปากและริมฝีปาก หรือ ขยับมือหรือขาเหมือนเล่นเปียนโน อาการอื่น ๆ ที่ชี้ถึงระยะเริ่มต้นของโรค ได้แก่ ความจำไม่ดี การบกพร่องทางความคิด และปัญหาทางการพูด (รวมถึง ภาวะบกพร่องทางการสื่อความ (aphasia), การพูดหรือทำอะไรซ้ำไปซ้ำมา (preservation), หรือ เป็นใบ้)
อาการมักเหมือนเป็นอาการทางจิตทำให้ยากต่อการวินิจฉัย เป็นผลให้หลายคนไม่ได้รับการวินิจฉัยว่าเป็นโรคนี้ อาการมักมีความต้องการทางการแพทย์มากขึ้นเมื่อโรคพัฒนา มักพบผู้ป่วยมักมีความบกพร่องทางภูมิคุ้มกัน หายใจเร็วกว่าปกติ กล้ามเนื้อเสียการประสานงานจากสมองน้อย (cerebellar ataxia) อัมพฤกษ์ครึ่งซีก ไม่รู้สึกตัว หรือ โรคคาทาโทเนีย (catatonia) ผู้ป่วยส่วนใหญ่ต้องการการรักษาในห้อง ICU เพื่อคงการหายใจ อัตราการเต้นของหัวใจ และ ความดัน การเสียความรู้สึกของซีกหนึ่งของร่างกายอาจเป็นอาการหนึ่ง เอกลักษณ์หนึ่งของโรคสมองอักเสบจากแอนติบอดีต่อตัวรับ NMDA คือการที่ผู้ป่วยอาจมีอาการที่กล่าวมาหลายอาการ ส่วนใหญ่ผู้ป่วยมักแสดงตั้งแต่ 4 อาการขึ้นไป หลายคนแสดงหกถึงเจ็ดอาการขณะโรคพัฒนา
พยาธิสรีรวิทยา

สภาวะของโรคเกิดจากออโตแอนติบอดีที่โจมตีต่อตัวรับ NMDA ในสมอง อาจมีต้นเหตุจากปฏิกิริยาข้ามกันระหว่างต่อตัวรับ NMDA ในเนื้องอกวิรูปที่ประกอบไปด้วยเซลหลายชนิด รวมทั้ง เซลล์สมอง ทำให้เกิดช่องโหว่ที่อาจนำไปสู่การไม่ตอบสนองทางภูมิคุ้มกันต่อแอนติเจน ส่วนในผู้ป่วยที่ไม่มีเนื้องอก คาดว่ากลไกของภาวะภูมิต้านตนเองอื่น ๆ เป็นตัวทำให้เกิดโรค แม้พยาธิสรีรวิทยา หรือ กระบวนการ ขั้นตอน กลไก ที่นำไปสู่ความผิดปกติในการทำงานของเซลล์ ยังเป็นที่ถกเถียง การตรวจสอบเชิงประจักษ์ของที่มาของแอนติบอดีต่อตัวรับ NMDA ทั้งในซีรัมเลือดและน้ำหล่อสมองไขสันหลัง ชี้ถึงกลไกที่เป็นไปได้สองแบบ
กลไกเหล่านี้สามารถถูกตรวจสอบได้โดยการสังเกตแบบพื้นฐาน ส่วนใหญ่แล้วแอนติบอดีต่อตัวรับ NMDA ในซีรัมจะถูกพบในปริมาณมากกว่าแอนติบอดีในน้ำหล่อสมองไขสันหลัง โดยเฉลี่ยแล้วจะมากกว่าประมาณ 10 เท่า ชี้ว่าการผลิตแอนติบอดีอยู่ในระบบ ไม่ใช่เพียงในสมอง หรือ ในน้ำหล่อสมองไขสันหลัง เมื่อข้อมูลความเข้มข้นของแอนติบอดีถูกนอร์มัลไล (normalize) สำหรับ จำนวน IgC ทั้งหมด พบว่ามีการผลิตจากในช่องเยื่อหุ้มไขสันหลัง เป็นนัยว่าแอนติบอดีต่อตัวรับ NMDA ในน้ำหล่อสมองไขสันหลังมีปริมาณมากกว่าที่คาดการณ์จากปริมาณของ IgC ทั้งหมด
การวินิจฉัย

ข้อสังเกตแรกได้แก่พฤติกรรมผิดปกติโดยเฉพาะในวัยรุ่น รวมไปถึงความไม่เสถียรของระบบอัตโนมัติ ผู้ป่วยอาจมีระดับความรู้สึกตัวที่เปลี่ยนไป และมีอาการชัก ในระยะเริ่มของโรค การตรวจสอบทางการแพทย์อาจพบอาการหลงผิดและอาการประสาทหลอน
การรักษา

หากผู้ป่วยมีเนื้องอก การตรวจพบตั้งแต่เนิ่น ๆ ดีกว่าและลดโอกาสการกลับมาเป็นใหม่ เพราะว่าการผ่านำเนื้องอกออกเป็นการกำจัดต้นตอการผลิตแอนติบอดี ทั่วไปแล้วเชื่อกันว่าการตรวจพบในระยะเริ่มต้น และรักษาอย่างรวดเร็ว ให้ผลดีกว่า แม้จะยังไม่ได้รับการยืนยันจากการทดลองแบบสุ่มและมีกลุ่มควบคุม ด้วยความที่ผู้ป่วยส่วนใหญ่มักไปพบจิตแพทย์ เป็นสิ่งสำคัญที่แพทย์ทุกคน โดยเฉพาะจิตแพทย์ จะคำนึงถึงโรคสมองอักเสบจากแอนติบอดีต่อตัวรับ NMDA เวลาวินิจฉัย โดยเฉพาะในกลุ่มผู้ป่วยที่อายุน้อยและไม่เคยมีประวัติว่ามีอาการทางประสาท
หากตรวจเจอเนื้องอก ควรผ่าออกพร้อมการรักษาด้วยการก่อภูมิคุ้มกันแบบ first-line ที่ใช้สเตอรอยด์เพื่อกดระบบภูมิคุ้มกัน, ฉีดอิมมูโนโกลบูลินเข้ากระแสเลือด, และการรักษาแลกเปลี่ยนพลาสม่า (plasmapheresis) เพื่อนำแอนติบอดีออก การศึกษาในผู้ป่วย 577 คน พบว่าคนไข้กว่าหนึ่งในสี่มีอาการดีขึ้นใน 4 สัปดาห์ หลังได้รับการรักษาด้วยการก่อภูมิคุ้มกันแบบ first-line
การก่อภูมิคุ้มกันแบบ second-line ได้แก่การใช้ rituximab ซึ่งเป็นโมโนโคลนอลแอนติบอดีที่ตั้งเป้าไปที่ตัวรับ CD20 บนผิวของเซลล์บี เป็นการทำลายเซลล์บีที่กระตุ้นตัวเองใหม่ Cyclophosphamide ที่เป็นแอคิลเลทติงเอเจนท์ (Alkylating agent) ซึ่งจับตัวกับดีเอ็นเอ และถูกใช้รักษาทั้งมะเร็งและโรคภูมิต้านตนเอง อาจถูกใช้เมื่อวิธีอื่นไม่ได้ผล
การรักษาอื่น ๆ เช่น การใช้ alemtuzumab ยังอยู่ในขั้นทดลอง
พยากรณ์โรค

ขั้นตอนการฟื้นตัวจากอาการสมองอักเสบจากแอนติบอดีต่อตัวรับ NMDA อาจกินเวลาหลายเดือน อาการมักแสดงในอันดับกลับกัน ผู้ป่วยอาจแสดงอาการทางจิตอีกครั้ง ทำให้หลายคนหลงคิดว่าผู้ป่วยยังไม่ดีขึ้น ทว่าเมื่อขั้นตอนการรักษาดำเนินต่อไป อาการทางจิตก็จะค่อย ๆ หายไป และสุดท้ายพฤติกรรมทางสังคมและ Executive functions ก็จะเริ่มพัฒนา
วิทยาการระบาด

ปัจจุบันยังไม่มีรายงานจำนวนผู้ป่วยใหม่ในแต่ละปี อ้างอิงจาก California Encephalitis Project โรคมีอุบัติการณ์สูงกว่าในผู้ป่วยอายุต่ำกว่า 30 ปี Case series ที่ใหญ่ที่สุดในปัจจุบัน มีข้อมูลจากผู้ป่วย 577 รายที่ป่วยเป็นโรคสมองอักเสบจากแอนติบอดีต่อตัวรับ NMDA แม้ข้อมูลเกี่ยวกับการระบาดของโรคจะมีจำกัด งานวิจัยนี้มีส่วนช่วยในการประมาณการกระจายของโรคเป็นอย่างดี โดยพบว่า 81% ของผู้ป่วยเป็นผู้หญิง ส่วนใหญ่เกิดกับเด็ก อายุมัธยฐานของผู้ป่วยอยู่ที่ 21 ปี เมื่อถูกวินิจฉัยโรค มากกว่าหนึ่งในสามของผู้ป่วยเป็นเด็ก และมีเพียง 5% เท่านั้นที่อายุมากกว่า 45 ปี งานวิจัยเดียวกันนี้ยังพบว่าผู้ป่วย 394 คน จาก 501 คน (79%) มีอาการดีขึ้นภายใน 24 เดือน ผู้ป่วย 30 คน (6%) เสียชีวิต และที่เหลือยังคงมีอาการอื่น ๆ นอกจากนี้ยังยืนยันว่าผู้ป่วยที่มีโรคนี้มีโอกาสมากกว่าที่จะเป็นชาวเอเชียหรือแอฟริกา
สังคมและวัฒนธรรม

โรคนี้ถูกสงสัยว่าเป็นที่มาของเรื่องราวเกี่ยวกับการที่ปีศาจเข้าสิงร่าง
นักข่าวจากนิวยอร์กโพสต์ ชื่อ ซูซานนา คาฮาลาน (Susannah Cahalan) เขียนหนังสือชื่อว่า Brain on Fire: My Month of Madness เกี่ยวกับประสบการ์ของเธอกับโรคนี้
ผู้เล่นดีเฟนซีฟไลน์ของทีมอเมริกันฟุตบอล Dallas Cowboys ชื่อ Amobi Okoye ใช้เวลา 17 เดือนต่อสู้กับโรคสมองอักเสบจากแอนติบอดีต่อตัวรับ NMDA เขาอยู่ในอาการโคม่าถึงสามเดือน และความจำหายไป 145 วัน รวมทั้งน้ำหนักลดไป 35 กิโลกรัม เขากลับมาซ้อมเมื่อวันที่ 23 ตุลาคม พ.ศ. 2557
หมีขั้วโลก ชื่อว่า Knut ใน Berlin Zoological Garden ซึ่งเสียชีวิตเมื่อวันที่ 19 มีนาคม พ.ศ. 2554 ถูกวินิจฉัยว่าเป็นโรคสมองอักเสบจากแอนติบอดีต่อตัวรับ NMDA เมื่อสิงหาคม พ.ศ. 2558 โดยเป็นการพบโรคนี้ครั้งแรกในสิ่งมีชีวิตที่ไม่ใช่คน
ดูเพิ่ม

Anti-glutamate receptor antibodies
แหล่งข้อมูลอื่น

| --- | --- |
การจำแนกโรค: DICD-10: Xxx.x ICD-9-CM: xxx MeSH: D060426
Cahalan, Susannah (4 October 2009). "My mysterious lost month of madness". New York Post. — about her experience with the disease
Conova, Susan (1 September 2010). "Quick Diagnosis of Rare Disease Leads to Remarkable Recovery". Columbia University Medical Center.
Autoimmune Encephalitis Alliance — Resources for patients and doctors about anti-NMDA and other forms of autoimmune encephalitis
The Anti-NMDA Receptor Encephalitis Foundation, Inc. The Anti-NMDA Receptor Encephalitis Foundation, Inc. - Canadian Charitable Foundation dedicated to providing information, support to caregivers and recovering patients, raising awareness both within the medical establishment and the lay public.
สมาคมฟุตบอลหมู่เกาะนอร์เทิร์นมาเรียนา

| AFC |
| --- | --- |
ก่อตั้ง: 2005
สมาชิกฟีฟ่า: N/A
สมาชิกAFC: 2020 (Ordinary membership)
สมาชิกEAFF: 2008 (Full membership)
ประธาน: Jerry Tan
เว็บไซต์: http://www.nmifa.com
สมาคมฟุตบอลหมู่เกาะนอร์เทิร์นมาเรียนา (อังกฤษ: Northern Mariana Islands Football Association) เป็นหน่วยงานที่กำกับดูแลฟุตบอลในหมู่เกาะนอร์เทิร์นมาเรียนา ก่อตั้งเมื่อปี พ.ศ. 2548 โดยอัยการสหรัฐ ปีเตอร์ โคลแมน เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติหมู่เกาะนอร์เทิร์นมาเรียนา
ดูเพิ่ม

ฟุตบอลในหมู่เกาะนอร์เทิร์นมาเรียนา
ฟุตบอลทีมชาติหมู่เกาะนอร์เทิร์นมาเรียนา
ฟุตบอลหญิงทีมชาติหมู่เกาะนอร์เทิร์นมาเรียนา
ฟุตบอลทีมชาติหมู่เกาะนอร์เทิร์นมาเรียนารุ่นอายุไม่เกิน 16 ปี
ฟุตบอลทีมชาติหมู่เกาะนอร์เทิร์นมาเรียนารุ่นอายุไม่เกิน 19 ปี
ฟุตบอลทีมชาติหมู่เกาะนอร์เทิร์นมาเรียนารุ่นอายุไม่เกิน 23 ปี
เอเชียนคัพ
ฟุตบอลเอเชียเยาวชนอายุไม่เกิน 23 ปี
แหล่งข้อมูลอื่น

Official website
Northern Marianas at AFC site
Northern Mariana Islands Football Association at the EAFF website
| ด ค กสมาคมฟุตบอลแห่งชาติของเอเชีย (AFC) |
| --- | --- |
เอเชียตะวันตก (WAFF):  บาห์เรน  อิรัก  จอร์แดน  คูเวต  เลบานอน  โอมาน  ปาเลสไตน์  กาตาร์  ซาอุดีอาระเบีย  ซีเรีย  สหรัฐอาหรับเอมิเรตส์  เยเมน 
เอเชียกลาง (CAFA):  อัฟกานิสถาน  อิหร่าน  คีร์กีซสถาน  ทาจิกิสถาน  เติร์กเมนิสถาน  อุซเบกิสถาน 
เอเชียใต้ (SAFF):  บังกลาเทศ  ภูฏาน  อินเดีย  มัลดีฟส์  เนปาล  ปากีสถาน  ศรีลังกา 
เอเชียตะวันออก (EAFF):  จีน  จีนไทเป  กวม  ฮ่องกง  ญี่ปุ่น  มาเก๊า  มองโกเลีย  นอร์เทิร์นมาเรียนา  เกาหลีเหนือ  เกาหลีใต้ 
เอเชียตะวันออกเฉียงใต้ (AFF):  ออสเตรเลีย  บรูไน  กัมพูชา  ติมอร์ตะวันออก  อินโดนีเซีย  ลาว  มาเลเซีย  พม่า  ฟิลิปปินส์  สิงคโปร์  ไทย  เวียดนาม 
ยกเลิก:  เยเมนใต้ 
ตัวเอียง หมายถึง สมาคมสมาชิกแบบเต็มแต่ไม่ใช่สมาชิกฟีฟ่า
สถาปัตยกรรมบารอก

วิหารซุพเพอร์กา (Basilica di Superga) ใกล้เมืองตูริน ประเทศอิตาลี โดย ฟิลิโป คูวารา (Filippo Juvarra)
วิการตกแต่งภายในของวัดวีส์ ประเทศเยอรมนี ที่แสดงถึงความแยกไม่ออกระหว่างประติมากรรมและสถาปัตยกรรม
สถาปัตยกรรมบารอก (อังกฤษ: Baroque architecture) เป็นคำที่บรรยายลักษณะสถาปัตยกรรมตะวันตกที่เริ่มราวต้นคริสต์ศตวรรษที่ 17 ที่ประเทศอิตาลี เป็นสถาปัตยกรรมที่บ่งถึงความหรูหราโอ่อ่าและความมีอำนาจของสถาบันคริสต์ศาสนาและการปกครอง และจะเน้นเรื่องแสง สี เงา และคุณค่าของประติมากรรม
ขณะที่สถาปัตยกรรมเรอเนซองส์จะเน้นความมั่งคั่งและอำนาจของราชสำนักอิตาลี และประสมประสานศิลปะศาสนาและศิลปะทางโลก  สถาปัตยกรรมบารอกเมื่อเริ่มแรกเป็นสถาปัตยกรรมที่มาจากปฏิกิริยาต่อการปฏิรูปศาสนาของนิกายโปรเตสแตนต์ซึ่งเป็นกระบวนการของสถาบันคาทอลิกต่อต้านการปฏิรูปดังกล่าว โดยการปฏิรูปภายในสถาบันคาทอลิกเอง
การประชุมสังคายนาที่เมืองเทร้นต์ ระหว่างวันที่ 13 ธันวาคม ค.ศ. 1545 ถึงวันที่ 4 ธันวาคม ค.ศ. 1563 เป็นเหตุการณ์ที่ถือกันว่าเป็นจุดเริ่มต้นของ “การปฏิรูปศาสนาของนิกายโรมันคาทอลิก”  ฉะนั้นสถาปัตยกรรมแบบบารอกจึงนอกจากจะเป็นการแสดงออกทางอารมณ์แล้วยังเป็นการแสดงความมั่งคั่งและความมีอำนาจของสถาบันศาสนานิกายโรมันคาทอลิกอีกด้วย  นอกจากนั้นสถาปัตยกรรมแบบบารอกยังถูกใช้เป็นเครื่องมือในการเพิ่มความเชื่อถือและความศรัทธาในศาสนาโดย คณะเธียไทน์ (Theatines) และ คณะเยซูอิด (Jesuits) ซึ่งเป็นคณะในนิกายโรมันคาทอลิก จนกระทั่งกลางคริสต์ศตวรรษที่ 17 สถาปัตยกรรมแบบบารอกก็เริ่มมาอิทธิพลต่อการก่อสร้างชนิดอื่นเช่นพระราชวังโดยเริ่มที่ประเทศฝรั่งเศส เช่นที่ปราสาทเมซองส์  (Château de Maisons)  (ค.ศ. 1642) ใกล้ปารีส ออกแบบโดย ฟรองซัว มองซาร์ (François Mansart) และเผยแพร่ไปสู่ประเทศอื่นๆในยุโรป